b'\n_START_ARTICLE_\nStanley A. McChrystal\n_START_SECTION_\nMengkritik White House\n_START_PARAGRAPH_\nPada 22 Jun 2010, McChrystal mempersenda Naib Presiden Amerika Syarikat, Joe Biden dan mengutuk Duta AS ke Kabul Karl Eikenberry dalam satu wawancara. Beliau memperkecilkan Joe Biden sebagai penakut._NEWLINE_Dia menuduh Karl Eikenberry mengkhianatinya di Kabul kerana enggan menghantar puluhan ribu askar tambahan. Eikenberry merupakan bekas komander di Afghanistan. Dalam suratnya kepada White House Eikenberry menyatakan Presiden Afghanistan Hamid Karzai adalah rakan yang tidak boleh diharap .Pertambahan askar AS boleh mengheret AS ke kancah perang yang tidak berkesudahan. Namun akhirnya Obama menghantar askar tambahan.\n_START_SECTION_\nDiganti oleh Jeneral David Petraeus\n_START_PARAGRAPH_\nPada 24 Jun 2010, Jeneral David Petraeus menggantikan eneral Stanley McChrystal sebagai komander tertinggi Amerika Syarikat (AS) dan Pertubuhan Perjanjian Atlantik Utara (NATO) di medan perang Afghanistan.'